CELEX: 32010D0077
Language: el
Date: 2010-02-09 00:00:00
Title: 2010/77/: Απόφαση της Επιτροπής, της 9ης Φεβρουαρίου 2010 , σχετικά με τον καθορισμό νέας προθεσμίας υποβολής φακέλου για την ουσία terbutryn (τερβουτρίνη) που πρέπει να εξεταστεί στο πλαίσιο του δεκαετούς προγράμματος εργασιών το οποίο αναφέρεται στο άρθρο 16 παράγραφος 2 της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό Ε(2010) 752] (Κείμενο που παρουσιάζει ενδιαφέρον για τον ΕΟΧ)

10.2.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 37/72
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 9ης Φεβρουαρίου 2010
   σχετικά με τον καθορισμό νέας προθεσμίας υποβολής φακέλου για την ουσία terbutryn (τερβουτρίνη) που πρέπει να εξεταστεί στο πλαίσιο του δεκαετούς προγράμματος εργασιών το οποίο αναφέρεται στο άρθρο 16 παράγραφος 2 της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου
   [κοινοποιηθείσα υπό τον αριθμό Ε(2010) 752]
   (Κείμενο που παρουσιάζει ενδιαφέρον για τον ΕΟΧ)
   (2010/77/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   την οδηγία 98/8/ΕΚ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 1998, για τη διάθεση βιοκτόνων στην αγορά (1), και ιδίως το άρθρο 16 παράγραφος 2,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1451/2007 της Επιτροπής, της 4ης Δεκεμβρίου 2007, σχετικά με τη δεύτερη φάση του δεκαετούς προγράμματος εργασιών που αναφέρεται στο άρθρο 16 παράγραφος 2 της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου για τη διάθεση βιοκτόνων στην αγορά (2), περιλαμβάνει κατάλογο δραστικών ουσιών που πρέπει να εξεταστούν με σκοπό την ενδεχόμενη καταχώρισή τους στο παράρτημα I, IA ή IB της οδηγίας 98/8/ΕΚ. Στον κατάλογο αυτό συμπεριλαμβάνεται το terbutryn (τερβουτρίνη) για τους τύπους προϊόντων 7, 9 και 10.
            
         
               (2)
            
            
               Ο συμμετέχων που είχε αρχικά κοινοποιήσει το terbutryn για τους τύπους προϊόντων 7, 9 και 10 αποσύρθηκε από το πρόγραμμα αναθεώρησης. Σύμφωνα επομένως με το άρθρο 11 παράγραφος 2 του κανονισμού (ΕΚ) αριθ. 1451/2007, η Επιτροπή ενημέρωσε σχετικά τα κράτη μέλη. Οι πληροφορίες αυτές δημοσιοποιήθηκαν επίσης με ηλεκτρονικά μέσα στις 22 Ιουνίου 2007.
            
         
               (3)
            
            
               Εντός τριμήνου από την ηλεκτρονική δημοσιοποίηση των πληροφοριών αυτών, εκδηλώθηκε από τρεις εταιρείες ενδιαφέρον ανάληψης του ρόλου του συμμετέχοντος για το terbutryn, για έναν ή περισσότερους από τους τύπους προϊόντων 7, 9 και 10, σύμφωνα με το άρθρο 12 παράγραφος 1 του κανονισμού (ΕΚ) αριθ. 1451/2007.
            
         
               (4)
            
            
               Βάσει του άρθρου 9 παράγραφος 2 στοιχείο δ) του κανονισμού (ΕΚ) αριθ. 1451/2007, ως προθεσμία υποβολής πλήρων φακέλων για τους τύπους προϊόντων 7, 9 και 10 είχε οριστεί η 31η Οκτωβρίου 2008. Σύμφωνα με το άρθρο 12 παράγραφος 3 δεύτερο εδάφιο του κανονισμού (ΕΚ) αριθ. 1451/2007, εφόσον η Επιτροπή επιτρέψει σε ενδιαφερόμενο πρόσωπο να αναλάβει τον ρόλο συμμετέχοντος που έχει αποσυρθεί, μπορεί να αποφασίσει, εάν είναι αναγκαίο, να παρατείνει την αντίστοιχη προθεσμία υποβολής πλήρους φακέλου.
            
         
               (5)
            
            
               Λόγω παρανόησης όσον αφορά την προθεσμία υποβολής πλήρων φακέλων για το terbutryn για τους τύπους προϊόντων 7, 9 και 10, ενδείκνυται να παραταθεί η προθεσμία αυτή μέχρι την 1η Μαρτίου 2010.
            
         
               (6)
            
            
               Τα μέτρα που προβλέπονται από την παρούσα απόφαση είναι σύμφωνα με τη γνώμη της μόνιμης επιτροπής για τα βιοκτόνα προϊόντα,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ως νέα προθεσμία υποβολής φακέλων για το terbutryn (τερβουτρίνη, αριθ. ΕΚ 212-950-5, αριθ. CAS 886-50-0), για τους τύπους προϊόντων 7, 9 και 10, καθορίζεται η 1η Μαρτίου 2010.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 9 Φεβρουαρίου 2010.
      
         
            Για την Επιτροπή
         
         Σταύρος ΔΉΜΑΣ
         
            Μέλος της Επιτροπής
         
      
   
   
      (1)  ΕΕ L 123 της 24.4.1998, σ. 1.
   
      (2)  ΕΕ L 325 της 11.12.2007, σ. 3.